Dankie vir jou navraag. Ek bly self langs die Hartbeespoortdam en sien daagliks, met groot teleurstelling, hoe die dam deur die hiasinte oorgeneem word. Dit sou wonderlik wees indien ‘n veevoer van goeie gehalte uit die hiasinte vervaardig kon word. Ongelukkig is dit nie die geval nie.
Daar word ook verwys dat hiasinte dikwels swaar minerale soos lood en ander skadelike middels bevat waarmee die water besoedel is. Dit kan toksies wees.
Soos jy seker weet is daar tans projekte aan die gang om die hiasinte te verwyder. Die poging is om kompos en brikette daarvan te vervaardig.